Rio Grande do Norte
Rio Grande do Norte je jedna od 26 saveznih država Brazila, locirana unutar sjeveroistočne regije. Predstavlja najsjeveroistočniji dio Južne Amerike te stoga ima veoma važan strategijski značaj. Prema američkoj organizaciji za istraživanje svemira NASA-i, država ima najčistiji zrak u cijeloj Americi. Prostire se na površini od 52.796 km2 a prema podacima iz 2012. godine u ovoj provinciji je živjelo 3.228.198 stanovnika. Gustina naseljenosti iznosi 61 stanovnik/km2. 22. je savezna brazilska država po veličini i 16. po broju stanovnika. Glavni i najveći grad države je Natal.